
A V I Z

asupra proiectului de Lege privind protecţia minorilor ai căror părinţi sunt  plecaţi la  muncă în străinătate  



În conformitate cu prevederile art.95 din Regulamentul Camerei Deputaţilor, republicat, cu  modificările  ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind protecţia minorilor ai căror părinţi sunt  plecaţi la  muncă în străinătate, transmis cu adresa nr. PL-x 374 din 1 septembrie 2009, înregistrată sub nr.31/742 din  2 septembrie 2009. 
Potrivit prevederilor art. 75 din Constituţia României, republicată, şi ale art.92 alin. (9) pct.2, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 23 iunie 2009.

             
În temeiul prevederilor art. 61 din Regulamentul Camerei Deputaţilor, republicat, cu modificările ulterioare, Comisia a dezbătut proiectul de lege susmenţionat, în şedinţa din  16 septembrie 2009.


Membrii Comisiei au examinat proiectul de lege supus avizării, expunerea de motive şi avizul favorabil al Consiliului Legislativ nr.124 din  3 martie 2009 şi punctul de vedere al Guvernului, transmis cu adresa nr.1380 din 29 mai 2009, prin care  susţine adoptarea acestei iniţiative legislative. Comisia  sesizată în fond să  ţină  cont  de  observaţiile   şi  propunerile  Consiliului Legislativ  şi  ale  Guvernului.
În urma dezbaterilor, cu unanimitate de  voturi, s-a hotărât avizarea favorabilă a proiectului de lege.


În raport cu obiectul şi conţinutul său, proiectul de lege  face parte din categoria legilor ordinare.

